Echipa naţională a Ucrainei a învins marţi seara, pe teren neutru, la Wroclaw, scor 2-1, echipa naţională a Islandei, calificându-se la turneul final al Euro 2024, unde va juca în grupa României.
La Wroclaw, islandezii au condus cu 1-0 prin golul lui Albert Gudmundsson, dar Viktor Tsygankov a egalat în minutul 54.
În minutul 84 Mudryk, starul lui Chelsea, a înscris golul victoriei pentru Ucraina.
Echipa lui Serghei Rebrov se califică la Euro 2024, unde va evolua în grupa E, alături de Belgia, Slovacia şi România.
Tricolorii vor debuta la turneul final împotriva Ucrainei, la 17 iunie, pe Allianz Arena, din Munchen.
Test ratat cu Columbia
Echipa naţională a României a pierdut marţi seara, scor 2-3, în faţa echipei naţionale a Columbiei, într-un meci amical disputat la Madrid.
Columbia a dominat meciul şi a deschis scorul încă din minutul 5, prin Jhon Cordoba, care a înscris cu o lovitură de cap. În minutul 36 Stanciu şi Marius Marin s-au încurcat şi după o pasă cu călcâiul, Jhon Arias a marcat pentru 2-0.
Horaţiu Moldovan a intervenit excelent în minutele 52 şi 66, dar portarul tricolorilor nu a mai avut ce face la şutul lui Yaser Asprilla, din minutul 80.Pe final, românii au făcut pressing în preajma careului advers, iar Ianis Hagi a recuperat balonul şi a înscris primul gol pentru elevii lui Edi Iordănescu. Tricolorii au mai înscris odată, în minutul 90+4, când Man a pasat şi Florin Tănase a redus din diferenţă, dar s-a încheiat 3-2 pentru sud-americani, după o partidă în care România a fost
Belgia, adversara României la Euro-2024, a remizat cu Anglia, scor 2-2, într-un meci amical
Reprezentativa Belgiei, adversara României la Euro-2024, a remizat cu Anglia, scor 2-2, într-un meci amical disputat, marţi, pe Wembley.
Pentru Anglia au marcat Toney (17-penalti) şi Bellingham (90+5,) iar pentru Belgia au înscris Tielemans (11) şi (36).
La Euro-2024, Belgia va evolua cu România, la 22 iunie, la Koln.